Úrad špeciálnej prokuratúry Generálnej prokuratúry Slovenskej republiky 
Štúrova 2, 812 85 Bratislava 	

Sp. zn. : VII/2 Gv 28/12/1000	Pezinok, 16.8.2013
EEČ : 2-1-39-2013

U Z N E S E N I E

Trestná vec:	obvinená XXXXX 
Prečin:	Podplácanie podľa § 333 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Úradu špeciálnej prokuratúry Generálnej prokuratúry Slovenskej republiky
Podľa § 215 odsek 3 Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 26.08.2011 v čase od 08.55 h do 09.10 h počas ordinačných hodín v ambulancii všeobecného lekára pre dospelých nachádzajúcej sa v budove OZS v obci XXXXX, okr. XXXXX poskytla ošetrujúcemu lekárovi MUDr. XXXXX XXXXX XXXXX úplatok v minciach vo výške 1,50,-Eur za predĺženie dočasnej pracovnej neschopnosti pod č. K 957313 a vystavenie preukazu o trvaní dočasnej pracovnej neschopnosti k č. K 957313 pre svojho otca XXXXX, nar. 25.01.1971, bytom XXXXX, okr. XXXXX

lebo obvinený sa významnou mierou podieľal na objasnení alebo na zistení alebo usvedčení páchateľa tohto trestného činu a záujem spoločnosti na objasnení takého trestného činu prevyšuje záujem na trestnom stíhaní tohto obvineného pre taký trestný čin alebo pre iný trestný čin

Odôvodnenie:
Uznesením vyšetrovateľa Odboru boja proti korupcii, ÚBPK - Východ bolo dňa 21.06.2011 pod č. k. XXXXX začaté trestné stíhanie za zločin prijímania úplatku podľa § 329 ods. 1 Trestného zákona a za prečin podplácania podľa § 331 ods. 1 Trestného zákona na tom skutkovom základe, 

	v presne nezistenom období, najneskôr od 15.03.2010 a konajúc aj naďalej doposiaľ nestotožnený páchateľ ako všeobecný lekár pre dospelých ordinujúci v OZS v obci XXXXX, okr. XXXXX počas ordinačných hodín v priestoroch svojej ordinácie prijíma od svojich bližšie nestotožnených pacientov rôzne peňažné sumy v presne nezistenej výške ako úplatky v súvislosti s poskytovaním zdravotnej starostlivosti, najmä v súvislosti s vydaním potvrdení o dočasnej pracovnej neschopnosti,

	v presne nezistenom období, najneskôr od 15.03.2010 a konajúc tak aj naďalej v priestoroch ordinácie všeobecného lekára pre dospelých v OZS v obci XXXXX okr. XXXXX doposiaľ nestotožnené osoby ako pacienti počas
počas ordinačných hodín poskytujú doposiaľ nestotožnenému všeobecnému lekárovi rôzne peňažné sumy v nezistenej výške ako úplatky v súvislosti s poskytovaním zdravotnej starostlivosti, najmä v súvislosti s vydaním potvrdení o dočasnej pracovnej neschopnosti.

	Dňa 26.08.2011 vyšetrovateľ PZ pod vyššie uvedeným číslom konania po predchádzajúcom súhlase prokurátora ÚŠP GP SR zo dňa 26.08.2011 spracoval podľa § 205 ods. 1 Trestného poriadku záznam o dočasnom odložení vznesenia obvinenia XXXXX za prečin podplácania podľa § 333 ods. 1 Trestného zákona, pretože vznesenie obvinenia XXXXX by podstatne sťažilo objasnenie trestného činu, ktorého sa mal dopustiť MUDr. XXXXX XXXXX XXXXX, ktorý je stíhaný za pokračovací zločin prijímania úplatku podľa § 329 ods. 1 Trestného zákona.

	Na základe výpovede XXXXX ako svedka v trestnej veci vedenej na OBPK Východ č.k. XXXXX usvedčila obv. MUDr. XXXXX. XXXXX zo spáchania trestného činu korupcie, za ktorý bol odsúdený rozsudkom ŠTS Pezinok, pracovisko Banská Bystrica sp. zn. XXXXX zo dňa 18.12.2012 a ktorý nadobudol právoplatnosť dňa 18.12.2012. 

	Na základe pokynu prokurátora ÚŠP GP SR zo dňa 28.11.2011 bolo podľa § 206 ods. 1 Trestného poriadku vznesené obvinenie XXXXX za prečin podplácania podľa § 333 ods. 1 Trestného zákona na tom skutkovom základe, ako je to uvedené vo výrokovej časti tohto uznesenia.

	Dňa 03.01.2012 bola uznesením vyšetrovateľa PZ podľa § 21 ods. 1 Trestného poriadku trestná vec obv. XXXXX vylúčená na samostatné konanie, ktoré bolo v ďalšom vedené pod č.k. XXXXX.

	Podľa § 215 ods. 3 Trestného poriadku prokurátor môže zastaviť trestné stíhanie proti obvinenému, ktorý sa významnou mierou podieľal na objasnení korupcie, trestného činu založenia, zosnovania a podporovania zločineckej skupiny, trestného činu založenia, zosnovania a podporovania teroristickej skupiny alebo zločinu spáchaného organizovanou skupinou, zločineckou skupinou alebo teroristickou skupinou alebo na zistení alebo usvedčení páchateľa tohto trestného činu a záujem spoločnosti na objasnení takého trestného činu prevyšuje záujem na trestnom stíhaní tohto obvineného; zastaviť trestné stíhanie nie je možné voči organizátorovi, návodcovi alebo objednávateľovi trestného činu, na ktorého objasnení sa podieľal. 

	Je nepochybné, že obv. XXXXX sa významnou mierou podieľala na objasnení korupcie a na zistení a usvedčení páchateľa trestného činu korupcie - zločinu prijímania úplatku podľa § 329 ods. 1 Trestného zákona spáchaného MUDr. XXXXX XXXXX ktorý je v súčasnosti právoplatne odsúdený ŠTS Pezinok, pracovisko Banská Bystrica.

S poukazom na vyššie uvedené skutočnosti nemožno pochybovať o tom, že záujem spoločnosti na postihnutí páchateľa tohto trestného činu prevyšuje záujem spoločnosti na postihnutí obvinenej XXXXX.

	Vzhľadom k tomu, že obvinená splnila zákonné podmienky na postup podľa § 215 ods. 3 Trestného poriadku, rozhodla som o zastavení trestného stíhania.

Poučenie:
Proti tomuto uzneseniu je prípustná sťažnosť, ktorú možno podať Úradu špeciálnej   prokuratúry GP SR do  troch  dní  od  jeho  doručenia. 
O sťažnosti rozhoduje špeciálny prokurátor. Sťažnosť má odkladný účinok.                   
Obvinený proti tomuto uzneseniu sťažnosť podať nemôže (§ 215 ods. 6 Trestného poriadku).

JUDr. Blanka Godžová
prokurátorka